《兰沧江》
明代·程本立

曾观樊绰云南志，今入兰沧江上舟。山自哀牢皆北向，水如弥渃尽南流。

乾坤瓮盎多蚊蚋，蛮貊襟裾类马牛。揽辔登高一回首，悠悠何处望神州。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。